google/wiki40b huggingface dataset:
UEFAs stadionrangering

UEFAs stadionrangering er det europeiske fotballforbundets metode for å klassifisere de europeiske fotballstadionene etter hvilken turnering de klarer å arrangere. Frem til 2006 benyttet UEFA rangeringssystemet med 1–5 stjerner, men rangeringen ble da omgjort til fire kategorier. De siste justeringene av det nye rangeringssystemet trådte i kraft den 1. mai 2010.

Kriterier

Hovedkriteriene for å kunne rangeres i den enkelte kategori, er:

Øvrige detaljer

Hvis det finnes et skyvetak over stadion, skal dets bruk fastlegges ved konsultasjon mellom den UEFA-delegerte og den utpekte hoveddommeren.
Selv om minstekravet til antall sitteplasser for et stadion av kategori fire kun er 8 000, er intet stadion med mindre enn 40 000 plasser blitt valgt til avvikling av en finale i UEFA Europa League, og intet stadion med mindre enn 60 000 plasser er blitt valgt til spillested for en finale i UEFA Champions League etter at disse bestemmelsene ble innført i 2006. 
UEFAs president Michel Platini uttalte i 2007 at europeiske pokalfinaler kun skal bli spilt på stadioner med en gjennomsnittlig tilskuerkapasitet på 70 000 for at de sikkerhetmessige forholdene kan håndteres forsvarlig. Både Santiago Bernabéu og Wembley Stadium, hvor finalene i Champions League ble spilt henholdsvis i 2010 og 2011, har en større kapasitet enn 70 000, slik også med Stadio Olimpico i Roma, som var arena for finalen i 2009. Wembley Stadium har plass til 90 000 tilskuere, og Allianz Arena, som var spillested for finalen i 2012 kan romme 69 901 tilskuere.
Håkon

Etymologi

Håkon og Haakon har opprinnelse i det norrøne navnet Hákon. Navnet er kjent i runeinnskrift som ᚺᚨᚲᚢᚾ (hakun). Det første navneleddet kan komme av urnordiske *hanha, «hest», eller norrøne hár, «høy». Det andre navneleddet kan komme av de norrøne ordene kyn, «familie», eller konr, «sønn».
Håkan er en svensk og Hákon en islandsk form av navnet.
Hakan er en gammelsvensk form av navnet. Det er også et tyrkisk navn som betyr «keiser».
Hakon er en gammelsvensk form og en norrøn variant av Hákon.
Hakki er en dansk kjæleform av Hakon. Hakki er også et tyrkisk navn som betyr «sannhet».
The Pearl

The Pearl er en kunstig øy i Qatars hovedstad Doha. Den befinner seg et stykke nord for West Bay og Dohabukta. Den har et areal på over 4 km², og vil få over 41 00 innbyggere når prosjektet ferdigstilles i 2015. Øya gir byen over 32 kilometer lengre kystlinje med flere strender. Man regner med at prosjektet vil ha en totalpris på rundt 55 milliarder rijal (15 milliarder amerikanske dollar).
Navnet The Pearl, «perla» på engelsk, ble valgt fordi området tidligere var et av de viktigste for perledykking i Qatar.
Jonas Schanche Jonasen

Oppvekst og studier

Jonasen satt i styret til Det Norske Studentersamfund i 1919.
12. februar 1920 var Jonas Schanche Jonasen på forelesning holdt av Albert Einstein i Berlin, da Einstein ble mobbet ut av forelesningssalen under antisemittiske tilrop fra studentene. En uke senere ønsket studentene å rette opp fadesen, og det ble samlet inn underskrifter til støtte for foreleseren. Senere var Jonasen med på å invitere Einstein til Kristiania i regi av Det Norske Studentersamfund.
I tidsrommet 1938–1939 var Schanche Jonasen redaktør i avisen Tidens Tegn.

Arbeid

Jonas Schanche Jonasen var den første norske journalist som i sin tid intervjuet den unge Adolf Hitler. Intervjuet ble trykket på forsiden av Aftenpostens lørdagsutgave 20. oktober 1923. Jonasen får i dette intervjuet frem kjerneelementer ved Hitlers ideologi, deriblant at parlamentarismen har feilet og må avskaffes til fordel for et diktatur med en sterk fører, og at de germanske land må samles til et stor-tysk rike.
I 1925 intervjuet Schanche den italienske fascisten og diktatoren Benito Mussolini.

Andre verdenskrig i Storbritannia

Jonasen forlot Norge ombord på MK «Soløy» 2. august 1941 og ankom Baltasund på Shetland 4. august .
I Storbritannia ble Jonasen utnevnt til redaktør for motstandsavisen Norsk Tidend av statsminister Johan Nygaardsvold. Dette skapte reaksjoner, da Jonasen på 30-tallet ikke var kjent for å være særlig kritisk til den gryende fascismen og nazismen i Europa.
Wuchangopprøret

Wuchangopprøret (tradisjonell kinesisk: 武昌起義, pinyin: Wǔchāng qǐyì) den 10. oktober 1911 var – etter en lang rekke mislykkede opprør – det opprør som markerer statskuddet for den såkalte Xinhairevolusjonen, som styrtet keiserveldet i Kina.

Bakgrunn

I 1900 opprettet det herskende Qingdynastiet en modernisert hær som ble kalt «Den nye hær». På den tid var det byen Wuchang ved Yangtzefloden i provinsen Hubei som hadde landets mest avanserte moderne militærindustri. Her ble det produsert våpen og annet militært utstyr for Den nye hær. Sun Yat-sens revolusjonære tanker fikk etterhvert betydelig innpass blant denne hærens offiserer og soldater i Wuchang; mange sluttet seg til revolusjonære organisasjoner.

Forløp

Utbruddet av opprøret kom som følge av et uhell under forberedelsene. Først var det planlagt å gå til angrep på myndigghetene den 6. oktober, men planene ble utsatt og ny dato ble satt til 16. oktober. Revolusjonære i det nærliggende Hankous russiske konsesjon drev på med å lage bomber, og en av dem eksploderte ved et uhell den 9. oktober. Sun Wu, den revolusjonære som hadde arbeidet med bomben, ble såret. Eksplosjonen førte til politiutrykning. Politiet kom da over navnelister over medlemmer av det opposisjonelle «litteraturselskapet» innen Den nye hær. En rekke mistenkte, deriblant Sun Wu, ble arrestert. Guvernør Duan Zheng (1863–1915) av Huguang proklamerte portforbud.
Lederen for en «litteraturselskapet», Jiang Yiwu, skjønte at de risikerte en bølge av arrestasjoner og henrettelser, og bestemte seg for å utløse det planlagte opprøret. Han sendte budbringere til Den nye hærs lokale bataljoner, men selve kommandoposten hans ble oppdaget av Qingregimet og flere av de sammensvorne ble arrestert. Morgenen etter ble flere av de arresterte henrettet.
Artillerister fra opprørshæren vestemte seg for å slå til klokken 20 om kvelden den 10. oktober. Det førte til et videre opprør, som ble militært ledet av general Li Yuanhong. Opprørerne besatte raskt arsenalet i Chuwantai i Hanyang og massakrerte den fåtallige garnisonen med mandsjuiske styrker. Opprørere gikk også til angrep på guvernørens sete, og guvernøren ble nødt til å flykte hals over hode til Shanghai og så til Japan. Allerede den 11. oktober hadde opprørerne tatt kontroll over hele området, og de kunngjorde da at de hadde opprettet en republikansk militærregjering for Hubei.
Opprøret spredte seg raskt til de større byer i provinsene Hunan og Hubei. I Beijing mante regenten, Zaifeng, til motstand. Men opprøret lot seg ikke stanse, og etter enda noe tid hadde 15 provinser hadde erklært sin uavhengighet fra Qing-regjeringen. Under opprøret fant det sted en rekke massakrer på den sivile madsjubefolkningen i mange byer, blant annet i Xi'an, Hangzhou og Guangzhou. Det tok litt tid før de nye makthavere klarte å stanse dette.

Kulturminne

Militærregjeringens sete under Wuchangopprøret (武昌起義軍政府舊址, Wǔchāng qǐyì jūnzhèngfǔ jiùzhǐ) i Wuhan ble i 1961 oppført på Folkerepublikken Kinas liste over kulturminner.
Lingbao

Lingbao (kinesisk: 灵宝; pinyin: Língbǎo) er et byfylke i provinsen Henan i Folkerepublikken Kina. Det ligger under byprefekturet Sanmenxia.
Befolkningen var på 712 020 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Stangvik

Stangvik (lokal uttale «stangvikja») er ei grend ved Stangvikfjorden i Surnadal kommune på Nordmøre.
Det er opprettholdt et særpreget bygdesentrum i Stangvik, og mange hytter danner grunnlaget for et populært utfartsområde. Annethvert år arrangeres Stangvikfestivalen med vekt på klassisk musikk.
Det sentrale punkt i grenda Stangvik er kirken. Stangvik kirke er den tredje kirken på stedet, og kirkegården er fra middelalderen. Kirkestedet markerer at stedet i flere hundre år var midtpunkt i en stor fjordkommune som var basert på sjøen som ferdselsåre. Midt på 1900-tallet var dette forbi, veier og fergetrafikk hadde skapt et helt nytt kommunikasjonsmønster ved fjordene på Nordmøre og Schei-komiteen tegnet nye kommunekart. Den gamle kommunen Stangvik ble i 1965 delt i tre.

Historie

Stangvik er en tidligere kommune i Møre og Romsdal opprettet i 1837 som Stangvik formannskapsdistrikt. Stedet var et sentralt kommunesentrum så lenge sjøen var den viktigste ferdselsåren.
Kommunegrensene ble justert en rekke ganger i siste del av 1800-tallet. 1. januar 1874 ble en del av Stangvik med 61 innbyggere overført til Tingvoll. 1. januar 1877 ble en del med 50 innbygger overført til Surnadal. 1. januar 1879 ble en del av Halsa med 260 innbyggere overført til Stangvik. Samme år ble også en del av Surnadal med 83 innbyggere ført over til Stangvik.
1. januar 1886 ble gården Møklegjerdet med 29 innbyggere overført fra Stangvik til Surnadal. 
1. mai 1895 ble Åsskard skilt ut fra Stangvik som egen kommune. Stangvik hadde 2 354 innbyggere etter delingen.
1. januar 1897 ble gården Sjøflot i Stangvik med 27 innbyggere overført til Surnadal kommune. 
1. januar 1965 ble Stangvik delt og slått sammen med andre kommuner. Hoveddelen av kommunen med 1 386 innbyggere ble slått sammen med Åsskard og Surnadal til den nye Surnadal kommune. Ålvundfjord krets som hadde 508 innbyggere, ble slått sammen med Sunndal kommune. Åsprong-Sandnes krets med 26 innbyggere ble slått sammen med Tingvoll kommune.
Salten fogderi

Salten fogderi (Saltens Fogderie) var et fogderi som omfattet landskapet Salten, bortsett fra det som idag utgjør kommunen Meløy. Begrepet Salten inkluderte den gang også nåværende Ofoten. I nord grenset det til Vesteraalens og Lofotens fogderi og til Senjen og Tromsø fogderi, i sør til Nordre Helgelands fogderi.
Fogderiet var en del av Nordlandenes amt.

Herreder mot slutten av 1800-tallet

Gildeskål, Beiarn, Saltdal, Skjerstad, Bodø landsogn (Bodin), Sørfold, Nordfold-Kjerringøy, Steigen, Hamarøy, Tysfjord, Ankenes, Lødingen, Evenes.
Gaustatoppen Opp

Gaustatoppen Opp er en halvmaraton og et motbakkeløp i Telemark som arrangeres av Hardangervidda Triathlon. Løpet ble første gang arrangert i 2007 parallelt med triathlon-konkurransen Norseman.
Løypa starter på Rjukan og har målgang på toppen av Gaustatoppen på 1 883 meter. Løypa har standard lengde for halvmaraton, dvs den er 21,1 km lang, og har en høydeforskjell på 1 600 meter fra start til mål.
Det er kommet signaler fra arrangøren om at løpet ikke vil bli gjennomført i 2009.
NM i mangekamp 2014

NM i mangekamp 2014 var en del av NM i friidrett 2014, og ble arrangert som et eget mesterskap på Sentralidrettsanlegget i Nittedal, 30 og 31. august 2014 av Nittedal IL.  
Det ble konkurrert i tikamp for menn og sjukamp for kvinner.
Pseudococcidae

Utseende

Forholdsvis store skjoldlus (hunnene gjerne 3–4 mm), kroppsformen er fortsatt gjenkjennelig som insekter, selv om antenner og bein sjelden er synlige ovenfra hos de voksne individene er de likevel velutviklede. Oversiden er dekket av hvit voks som ofte danner ullaktige tråder. På sidene danner voksen gjerne stav-, pigg- eller hårlignende utskudd. Hannene er ganske små (ca. 1 mm) og har ett par runde vinger uten synlig årenett.

Levevis

Både nymfer og voksne er bevegelige. Hunnene dekker både seg selv og eggmassene de legger med store mengder fine, ull-aktige vokstråder. Hannene utvikler seg i sylindriske voksrør. Mange arter skiller ut store mengder honningdugg, dette kan bidra til skader på planter ved at det gir grobunn for muggsopper.
Denne store familien finnes på en rekke ulike planter, både på busker, trær og urter, på røtter, grener og blader.

Skadedyr

Mange er betydelige skadedyr, både ved at de svekker vertsplantene ved å suge plantesaft, og ved at de sprer virus og andre sykdomsfremkallende organismer. Dessuten kan de klissete honningduggen gjøre planteprodukter lite attraktive, og gi grobunn for skadelige sopper.
I Norge er det registrert skader fra epleullskjoldlus på epletrær, fra granullskjoldlus på gran, og fra flere arter på blomster dyrket i veksthus. Likevel skaper skjoldlusene små problemer hos oss sammenlignet med varmere strøk der de er mye mer tallrike.

Utbredelse

Pseudococcidae er for det meste utbredt i varme områder og forekommer i Nord-Europa mest innendørs og i veksthus. Bare fire arter av de rundt 2200 kjente er funnet utendørs i Norge.
Lord Warden of the Marches

Lord Warden of the Marches var et embete i England i middelalderen og tudortiden. Embetsinnehaveren var ansvarlig for sikkerheten langs grensen til Skottland; Marches er et gammel ord for «grense» som ble brukt både om den skotske og den walisiske grensen. Et tilsvarende begrep finnes på norsk i mark (norrønt: mǫrk) som grenseland eller grensemark – se markgrevskap (jf. Finnmark; Danmark)
Etter at Skottland og England gikk inn i en personalunion i 1603 var embetet ikke lenger nødvendig, og ble avskaffet.
Oliver Stone: USAs skjulte historie

Beskrivelse

Serien består av arkivmateriale – film, lydopptak, fotografier – samt klipp fra spillefilmer. Disse er ledsaget av kart og diagrammer. Oliver Stone er selv forteller mens skuespillere leser sitater fra historiske personer.
De tre første episoder av serien ble først vist på New York Film Festival 6. oktober 2012. Serien hadde premiere i USA på TV-kanalen Showtime 12. november 2012. Serien distribueres av FremantleMedia. Serien ble innkjøpt av NRK i Norge og hadde premiere på NRK2 17. januar 2013. Siste episode ble vist på NRK2 21. mars 2013.
Ei bok på 750 sider med tittelen The Untold History of the United States, skrevet av Oliver Stone og Peter Kuznick, ble utgitt 30. oktober 2012 på forlaget Simon & Schuster.
Sportsklubben Brann i 1989

Sportsklubben Brann i 1989 inneholder samtlige spillere, tabell og kamper som Sportsklubben Brann spilte i fotballsesongen 1989.
Deusdedit av Canterbury

Navn

Ifølge en tradisjon som kan spores tilbake til Goscelin og normannerne, altså flere hundreår senere, het erkebiskopen fra fødselen av Frithona, men det er muligens en forvanskning av Frithuwine. En senere historiker, Peter Hunter Blair, bruker navnet Frithonas.
Navnet Deusdedit betyr «Gud har gitt» på latin, og hadde vært navn til en pave ikke så lenge før, pave Deusdedit (pontifikat 61-618); og det var vanlig blant mange tidligmiddelalderske saksiske biskoper å ta seg et nytt navn, ofte valgt fra samtidens pavenavn.

Erkebiskop

Deusdedit ble konsekrert som erkebiskop av Ithamar av Rochester i 655, to år etter forgjengeren St. Honorius' død. 
At han ble valgt til dette høye embede, skyldes en overenskomst mellom herskerne Eorcenberht av Kent og Cenwalh av Wessex. 
Erkebispedømmet Canterbury ser ut til å ha hatt en noe uklar posisjon blant bispedømmene i landet i denne perioden. Under Deusdedits ni år som biskop ser det ut til at alle nye biskoper i England ble vigslet av keltiske eller utenlandske biskoper, og ikke erkebiskopen. Deusdedit av Canterbury var lenge overskygget av den mer innflytelsesrike Agilbert, som var biskop for vestsakserne, og hans effektive myndighet utstrakte seg dermed neppe ut over selve bispedømmer Canterbury og det inntilliggende bispedømmet Rochester, som tradisjonelt hadde vært avhengig av Canterbury.
Deusdedit grunnla et nonnekloster på øya Thanet, og deltok i grunnleggelsen av Medshamstead Abbey (senere Peterboroughkatedralen i 657. 
Synoden i Whitby ble holdt i hans dødsår, 664. Dette var en viktig hendelse i britisk kirkehistorie, ettersom det ble avgjort om man skulle følge romersk eller keltisk skikk i landet. Deusdedit var på den romerske siden, som gikk seirende ut av disputten, men ser ikke ut til å ha vært med på synoden fordi han var blitt smittet av pest. Han døde noen måneder senere.
Arveavgiftsloven

Lov om avgift på arv og visse gaver av 19. juni 1964, også kalt arveavgiftsloven, er en tidligere norsk lov. Loven omhandlet arveavgiften til staten ved arv, definerte hva som skal betales arveavgift for og hvordan avgiften skal beregnes.
Loven ble opphevet fra 1. januar 2014.
Charles Mangin

Liv og virke

Som en av de meste kompetente offiserer i den franske hæren ved krigsutbruddet i 1914, hadde han først vært divisjonskommandant, og etter fire år var han blitt den berømte kommandanten for den tiende franske arméen under det andre slaget ved Marne i 1918. Men hans natur som en voldsom, krigersk og aggressiv mann med dødsforakt, gjorde ham til en av de mest kontroversielle skikkelser på vestfronten.
Franskmennene på vestfronten gav ham økenavnet Slakteren pga. hans tankeløse dristighet og hensynsløshet ovenfor styrkene, som gang på gang ble sløst bort under tilsynelatende hensiktløse angrep. Hans vinnende karakter og en sterk personlighet samt den aggressive og fryktløse innstillingen som gjorde ham mer utsatt for fare enn normalt, var ofte kraften bak den offensive pågangsviljen hos soldatene. Han ble kastet ut i unåde flere ganger, men vendte tilbake og ble den rette personen for de allierte i sommeren 1918 for det endelige oppgjøret med tyskerne.
Mangin ble kastet ut i unåde etter Nivelle-offensiven i 1917, som en av de meste trofaste støttepartnere for Robert Nivelle, men den nye statsministeren Clemenceau utsendte ordre om å kalle ham tilbake til tjeneste. Den nye øverstkommandanten for de allierte styrkene, Ferdinand Foch, vil ha en aggressiv pusher for de allierte styrkene, og gav Mangin kommando over et korps. Etter at Mangin hadde bevist seg som en dyktig angriper, ble han deretter utnevnt til kommandant for den tiende franske arméen, som var ansvarlig for den viktige motoffensiven ved Marne som ble et avgjørende vendepunkt i krigens siste år. Mangin var i resten av krigen med sin armé en del av general Castelnaus Armégruppe Øst, som avanserte mot Metz.
Etter krigen ble den tiende franske armée sendt over den fransk-tyske grensen for å okkupere Rhinland. Den franske okkupasjonen av Rhinland, der en voksende lokal motstand mot det franske nærværet oppsto, var omstridt fram til tilbaketrekningen på 1920-tallet. Mangin var hardhendt mot den tyske sivilbefolkningen, som følte seg ydmyket over den store andelen av fargede i okkupasjonsstyrkene. Mangins rolle under den franske okkupasjonen ble derfor like kontroversiell som hans karriere i den første verdenskrig.
Hjemme i Paris ble han alvorlig syk med store smerter den 9. mars 1925, som følge av appendisitt og hjerneslag, som etterlot ham dels lammet. Tre dager senere, 12. mars 1925, døde han. Han ble deretter begravet i 1932 i Invalidekirken.
En statue ble reist til hans ære, men Hitler, som i 1940 besøkte Napoleons grav, fikk statuen ødelagt med dynamitt som hevn for Mangins handlinger i Rhinland og Ruhr. I 1957 ble en ny statue reist på Avenue de Breteuil til minne om Mangin.
Kvalifisering til EM i fotball 1980

Grupper

Bare gruppevinnerne gikk videre.
Dødelig våpen 4

Handling

Filmen åpner med at Riggs og Murtaugh må stoppe en gal mann med flammekaster som skyter på og setter fyr på alt han ser, inkludert en tankbil og en bensinstasjon. Radarparet iverksetter sin egen originale plan for å overmanne desperadoen. Etter at trusselen er nedkjempet gir begge uttrykk for at de føler seg for gamle til slike strabasiøse aksjoner. Men så snart blir stilt  overfor en ny voldsom sak tar de opp kampen på nytt. Denne gangen står de overfor den kinesiske triade-mafiaen, som frakter slavearbeidere fra Kina til Los Angeles. Mafiaoverhodet i Chinatown viser seg å ha importert disse illegalt for framstilling av falsk valuta. Mafiaen har i tillegg god hjelp av den lynkjappe og nådeløse kampsporteksperten Wah Sing (Jet Li), som skal vise seg å gjøre jobben til Riggs og Murtaugh svært vanskelig.
Forpaktning

En forpaktning er forholdet som oppstår når et gårdsbruk leies ut til jordbruksdrift. Forpaktning omfatter utleie av jordbruksarealer, driftsbygninger og våningshus eller bolig. Den som forpakter et gårdsbruk kalles en forpakter og leieforholdet reguleres av lov om forpakting av 1965. Loven krever bl.a. at det inngåes en skriftlig leieavtale , og det skal avholdes skjønn ved inngåelsen og avslutningen av et forpaktningsforhold.
Loven gjelder ikke ved forpakting av eiendom som er mindre enn fem dekar, når forpakting er en del av arbeidsforhold og inntekten av eiendommen er en del av lønna, eller at leieforholdet går inn under husleieloven. Forpaktningsloven gjelder heller ikke ved leie av jordbruksareal uten hus, altså ren jordleie.
Skatteforpaktning er et forhold der private betaler konge eller kirke en fast sum for retten til å inndrive skatter og avgifter i et gitt område. Det har vært hevdet at Irgensskjøtet reelt sett er en skatteforpaktningskontrakt.
Statsbankerott

Statsbankerott er det forhold at en stat unnlater å oppfylle de betalingsmessige forpliktelser som den har pådratt seg, og derfor kan sies å være bankerott. Dette kan vise seg ved at den ikke innløser pengesedler som den har utstedt, at den ikke betaler skyldige renter og avdrag på statsgjeld, tvangskonverterer statsobligasjoner eller foretar andre ensidige endringer i lånevilkårene.
Statsbankerott kan enten bestå i en gjennom kortere eller lengre tid praktisert tilsidesettelse av inngåtte forpliktelser eller i en definitiv beslutning hvorved staten erklærer sin gjeld for bortfalt eller redusert i et visst forhold. En sådan reduksjon vil som oftest danne avslutningen på en periode i hvilken staten faktisk har vært ute av stand til å oppfylle sine forpliktelser. I så fall medfører statsbankerott som regel ikke noen ytterligere forringelse av kreditorenes stilling, ja ofte vil den enda bevirke at disse nå får noe i stedet for ingenting. Men det som allikevel karakteriserer akten som en bankerott, er konstateringen av at staten nå ugjenkallelig erklærer at ethvert forsøk på atter å bringe forholdene på fote er oppgitt.
Ezra Miller

Personlig liv

Miller er født og oppvokst i Wyckoff, New Jersey. Hans mor, Marta er en moderne danser. Hans far, Robert S. Miller, var senior visepresident og administrerende direktør for Hyperion Books, og ble senere en utgiver på Workman Publishing. Miller har to eldre søstre, Saiya og Caitlin. Hans far er jødisk og hans mor, som har tysk og nederlandsk herkomst, har kristen bakgrunn. Ezra anser seg selv som jødisk, og «spirituell». 
Han fikk sin første rolle da han var 16 år, og bestemte seg etter det for å droppe ut av high school og satse på skuespillerkarrieren.

Karriere

Ezra Miller fikk sitt gjennombrudd med tittelrollen i dramafilmen Vi må snakke om Kevin (2011). Han har også en av hovedrollene i high school-filmen The Perks of Being a Wallflower (2012) med Logan Lerman og Emma Watson. Begge disse var roller han fikk svært gode kritikker for. I 2013 spilte han Leon i Madame Bovary med Mia Wasikowska og Paul Giamatti, som er basert på romanen med samme navn fra 1857.
Han har også hatt gjesteroller i TV-serier som Californication, Law & Order: Special Victims Unit og Royal Pains.
Junior-VM på skøyter 2010

Junior-VM på skøyter 2010 ble avholdt i Moskva 12.–14. mars 2010. Det ble kåret mestere både sammenlagt og på enkeltdistanser. Totalt 40 kvinner og 30 menn deltok i sammenlagtmesterskapet.
Theodosia nobuyukii

Utseende

En stor (ca. 35 millimeter), litt avlang, grønt eller gyllent metallisk farget gullbasse. Hannene har lange horn både på hodet og pronotum, disse er kløvet i spissen og går mot hverandre slik at de danner en klype. Beina, særlig hannenes forbein, er lange og slanke.

Levevis

Arten lever i regnskog.

Utbredelse

Arten lever på Borneo (Kalimantan).